ยุติการสอดแนมมวลชน สโนว์เดนส่งความสุขให้กับทุกคนในวันคริสต์มาส
เด็กที่เกิดวันนี้จะเติบโตขึ้นมาโดยไม่สามารถคิดถึงเรื่องความเป็นส่วนตัวได้อีกต่อไป…— ข้อความจากเอ็ดเวิร์ด สโนว์เดนถึงชาวโลก ในโอกาสวันคริสต์มาส ปี 2013 แพร่ภาพทางโทรทัศน์ช่อง Channel 4 ที่สหราชอาณาจักรเป็นธรรมเนียมที่สหราชอาณาจักร ทุกวันคริสต์มาส ราชินีจะส่งราชสาสน์ถึงสาธารณะ โทรทัศน์จะแพร่ภาพ Royal Christmas Message นี้ตั้งแต่ปี 1993 ช่องฟรีทีวี Channel 4 ริเริ่มสาสน์คริสต์มาสทางเลือก หรือ โดยแต่ละปีจะเชิญคนดังร่วมสมัยมาพูด ซึ่งมีทั้งดารา ทหารผ่านศึก และนักแสดงล้อเลียน เช่นในปี 2005 เป็น เจมี โอลิเวอร์ เชฟดังจากรายการทำอาหาร ปี 1997 เป็นนักแสดงที่พูดออกอากาศโดยสวมบทบาทเจ้าหญิงไดอานา และปี 1996 เป็นเด็กนักเรียนจากกรุงเบลฟาสต์ ที่ออกมาขอให้เกิดสันติภาพในไอร์แลนด์เหนือ ผู้เปิดโปงโครงการสอดแนมการสื่อสารประชาชน ซึ่งดำเนินการโดยหน่วยงานความมั่นคงของสหรัฐอเมริกาและพันธมิตรอีกหลายประเทศและนี่คือข้อความจากสโนว์เดนสวัสดีครับ สุขสันต์วันคริสต์มาส ผมรู้สึกเป็นเกียรติอย่างมากที่มีโอกาสได้พูดกับคุณและครอบครัวของคุณในปีนี้ ไม่นานมานี้เราได้เรียนรู้แล้วว่ารัฐบาลหลายประเทศซึ่งทำงานร่วมกัน ได้สร้างระบบสอดส่องขนาดใหญ่ระดับโลก จับตาดูทุกอย่างที่เราทำจอร์จ ออร์เวลล์ [ผู้เขียนนิยาย ] เตือนเราถึงอันตรายของข้อมูลข่าวสารลักษณะนี้ ประเภทของการเก็บข้อมูลในนิยาย ไม่ว่าจะเป็นไมโครโฟน กล้องถ่ายวิดีโอ โทรทัศน์ที่เฝ้าดูเรา เปรียบเทียบกันไม่ได้เลยกับสิ่งที่เรามีอยู่ทุกวันนี้ เรามีระบบเซ็นเซอร์ติดตามตัวอยู่ในกระเป๋าของตัวเองที่บ่งชี้ว่าเราไปไหนทุกที่ ลองคิดว่านี่หมายความว่าความเป็นส่วนตัวของคนทั่วไปเป็นอย่างไรเด็กที่เกิดวันนี้จะเติบโตขึ้นมาโดยไม่สามารถคิดถึงเรื่องความเป็นส่วนตัวได้อีกต่อไป พวกเขาจะไม่รู้เลยว่าชั่วขณะที่ความเป็นส่วนตัวไม่ถูกบันทึกและไม่ถูกวิเคราะห์นั้นเป็นอย่างไร และนี่เป็นปัญหา เพราะว่าความเป็นส่วนตัวเป็นเรื่องสำคัญ ความเป็นส่วนตัวปล่อยให้เรากำหนดได้เองว่าเราคือใคร และเราอยากจะเป็นอะไรการพูดคุยกันที่เกิดขึ้นในวันนี้ จะเป็นตัวกำหนดระดับความไว้เนื้อเชื่อใจระหว่างเทคโนโลยีที่รายล้อมเรากับรัฐบาลที่จะกำกับดูแลมัน เมื่อทุกคนร่วมมือกัน เราสามารถหาสมดุลที่ดีกว่า ยุติการสอดแนมมวลชน และเตือนให้รัฐบาลรู้ว่า ถ้าเขาอยากรู้ว่าเรารู้สึกอย่างไร การถามถูกกว่าการสอดแนมเสมอ ขอบคุณและสุขสันต์วันคริสต์มาสทุกคนที่กำลังดูอยู่ครับก่อนหน้าวันคริสต์มาส สโนว์เดนให้สัมภาษณ์กับหนังสือพิมพ์วอชิงตันโพสต์ว่า ในแง่ของความพอใจส่วนตัวแล้ว ภารกิจนี้บรรลุผลเรียบร้อย ผมชนะแล้วเพราะจำเอาไว้ว่า ผมไม่เคยต้องการเปลี่ยนแปลงสังคม ผมต้องการมอบโอกาสกับสังคมสักครั้งหนึ่ง เพื่อให้มันตัดสินใจว่าควรจะเปลี่ยนแปลงตัวเองหรือไม่ ทั้งหมดที่ผมต้องการคือ สาธารณชนสามารถที่จะพูดได้ว่า พวกเขาจะถูกปกครองอย่างไร นิตยสารไทม์ต่อจากโป๊ปฟรานซิส
 เด็กที่เกิดวันนี้จะเติบโตขึ้นมาโดยไม่สามารถคิดถึงเรื่องความเป็นส่วนตัวได้อีกต่อไป…— ข้อความจากเอ็ดเวิร์ด สโนว์เดนถึงชาวโลก ในโอกาสวันคริสต์มาส ปี 2013 แพร่ภาพทางโทรทัศน์ช่อง Channel 4
NSA,การสอดแนมออนไลน์,คริสต์มาส,ความเป็นส่วนตัว,เอ็ดเวิร์ด สโนว์เดน